SL Uradni list Evropske unije C 139/6

Izvleček odločbe o Straumur-Burdaras Fjarfestingarbanki hf v skladu z Direktivo 2001/24/ES Evropskega parlamenta in Sveta z dne 4. aprila 2001 o reorganizaciji in prenehanju kreditnih institucij

2009/C 139/06

VABILO ZA VLOŽITEV TERJATVE – OBVESTILO O ROKIH, KI JIH JE TREBA SPOŠTOVATI PRI VLOŽITVI TOŽBENEGA PREDLOGA

Sodba okrožnega sodišča v Reykjaviku, izrečena 3. marca 2009, dovoljuje podaljšanje moratorija, ki je bil banki Straumur-Burdaras fjarfestingarbanki hf., reg. št. 701086-1399, Borgartun 25, Reykjavik, Islandija odobren za obdobje do 11. junija 2009. V skladu z začasno določbo II zakona št. 44/2009, ki spreminja zakon št. 161/2002, je okrožno sodišče v Reykjaviku imenovalo odbor za prenehanje banke, ki bo na primer obravnaval terjatve do banke med trajanjem moratorija in po začetku postopka za prenehanje, ko se bo moratorij iztekel.

Referenčni datum je 9. marec 2009. Začetni datum za obdelavo terjatev, ki temelji na začetku veljavnosti zakona št. 44/2009, je 22. april 2009, primerjaj prvi odstavek in drugi stavek tretjega odstavka člena 102 zakona št. 161/2002, primerjaj člen 6 zakona št. 44/2009.

Vse stranke, ki od Straumur-Burdaras fjarfestingarbanki hf. ali premoženja pod njenim nadzorom terjajo poplačilo kakršnih koli dolgov ali izpolnitev drugih pravic, vključno s terjatvami, ki so prednostno ali stvarno zavarovane, se s tem pozivajo k vložitvi terjatev pri odboru za prenehanje banke v dveh mesecih od prve objave tega obvestila. To obvestilo je bilo prvič objavljeno v Uradnem listu Islandije 18. maja 2009, kar pomeni, da se bo rok za vložitev terjatev iztekel 18. julija 2009. Terjatve se odboru za prenehanje banke pošljejo po pošti na naslov Borgartun 25, Reykjavik, Islandija. Njihova vsebina mora biti skladna z navodili iz drugega in tretjega odstavka člena 117 zakona o stečaju itd. št. 21/1991. Glede na navedene določbe prvega odstavka in drugega stavka tretjega odstavka člena 102 zakona št. 161/2002, primerjaj člen 6 zakona št. 44/2009, morajo upniki v svoje vloge terjatev vključiti stanje terjatve na dan 22. aprila 2009.

Terjatve v tujih valutah je treba vložiti v zadevni valuti. Upnik iz države članice Evropskega gospodarskega prostora ali Evropskega združenja za prosto trgovino lahko vloži terjatve v jeziku zadevne države. Takšnim vlogam mora biti priložen prevod v islandščino, lahko pa se vložijo v angleščini brez priloženega prevoda. Drugi upniki lahko terjatve vložijo v islandščini ali angleščini.

Če terjatev ni vložena v zgoraj navedenem roku, zanjo velja isti pravni učinek kot za nepravilno vloženo terjatev v skladu s členom 118 zakona o stečaju itd. št. 21/1991 in torej velja za razveljavljeno terjatev do Straumur-Burdaras fjarfestingarbanki hf., razen kjer veljajo izjeme iz točk 1–6 določbe.

Posebno se poudarja, da se upnik z vložitvijo terjatve strinja z ukinitvijo zaupnosti (bančne tajnosti) za zadevno terjatev.

Sestanek upnikov bo v četrtek, 6. avgusta 2009, ob 9.30 v hotelu Hilton Hotel Nordica, na naslovu Sudurlandsbraut 2 v Reykjaviku. Sestanka se lahko udeležijo stranke, ki so vložile terjatve do banke. Sestanek bo posvečen razpravi o seznamu vloženih terjatev in o odločitvi odbora za prenehanje, če bo takrat na voljo. Seznam vloženih terjatev bo dostopen vsem, ki so vložili terjatve do banke, vsaj en teden pred zgoraj navedenim sestankom.

Dodatne informacije o vložitvi in obravnavi terjatev bodo na voljo na spletni strani banke: www.straumur.com Odbor za prenehanje upnikom priporoča, da sporočijo svoj elektronski naslov ali elektronski naslov svojih zastopnikov za lažje sporočanje informacij.